Eurobandið
Eurobandið (Euroband) – Islandijos technopop ir šokių duetas, kurį sudaro Friðrik Ómar ir Regína Ósk. Duetas atstovavo Islandijai 2008 m. Eurovizijos dainų konkurse, kuris vyko Belgrade. Jie atliko dainą „This Is My Life“ antrajame konkurso pusfinalyje, kuris vyko 2008 m. gegužės 22 dieną, jiems pavyko patekti į gegužės 24 d. vyksiantį finalą. Atstovai užėmė 14 vietą iš 25 finalo dalyvių ir surinko 64 taškus.